ዶክተር ቴዎድሮስ አዲስ ከተመረጡት የግብፅ የውጭ ጉዳይ ሚኒስትር ጋር በህዳሴው ግድብ ዙሪያ ተወያዩ
አዲስ አበባ፤ ሐምሌ 152005 ( ዋኢማ) – የኢፌዴሪ የውጭ  ጉዳይ ሚኒስትር  ዶክተር ቴዎድሮስ አድሃኖም በግብፅ ጊዜያዊ መንግስት አዲስ ከተሾሙት  የውጭ ጉዳይ ሚኒስትር ናቢል ፋህሚ ጋር በታላቁ የኢትዮጵያ ህዳሴ ግድብ ዙሪያ ተወያዩ።የውጭ ጉዳይ ሚኒስትሮቹ በስልክ ባደረጉት ውይይት በግድቡ ዙሪያ ከኢትዮጵያ ፣ ሱዳንና ግብፅ ባለሙያዎች የተካተቱበት አለም ዓቀፍ የባለሙያዎች ቡድን የጥናት ውጤት አስተያየት ላይ መነጋገራቸው ታውቋል።በሌላ በኩል የቀድሞ የግብፅ የአፍሪካ ጉዳዮች ረዳት ሚኒስተር  ሞና ኡመር ከጠቅላይ ሚኒስትር ሐይለማርያም ደሳለኝ ጋር ለመምከር ዛሬ አዲስ አበባ ይገባሉ ተብሎ ይጠበቃል።